2026. gada 28.jūlija iepirkuma komisijas atbilde
uz ieinteresētā piegādātāja 2026. gada 24.jūlija uzdoto jautājumu
atklātā konkursā “Tualetes papīra, roku dvieļu un citu papīra saimniecības līdzekļu piegāde” 
identifikācijas numurs: BKUS 2026/43

Atklāta konkursa “Tualetes papīra, roku dvieļu un citu papīra saimniecības līdzekļu piegāde”, identifikācijas numurs: BKUS 2026/43 (turpmāk – Iepirkums), Iepirkuma komisija sniedz atbildi uz ieinteresētā piegādātāja uzdotajiem jautājumiem.
	Nr. 
p.k.
	Piegādātāja jautājums
	Iepirkuma komisijas atbilde

	1.
	Vai saimnieciskās darbības veicējs, kas ir likumīgi dibināts un reģistrēts Turcijā, drīkst savā vārdā iesniegt piedāvājumu par 1. iepirkuma daļu, 2. iepirkuma daļu vai abām iepirkuma daļām? 
Vai šajā kontekstā TED paziņojumā ietvertā norāde, ka uz iepirkumu attiecas Pasaules Tirdzniecības organizācijas Nolīgums par valsts iepirkumu (GPA), rada jebkādus ierobežojumus Turcijā reģistrēta saimnieciskās darbības veicēja dalībai iepirkumā vai iespējai saņemt līguma slēgšanas tiesības?
	Saskaņā ar Iepirkuma nolikuma 1.4.1. punktu pretendents ir fiziska vai juridiska persona vai šādu personu apvienība, kas iesniegusi piedāvājumu Iepirkumā. Savukārt nolikuma 1.4.3. punkts paredz, ka visiem konkursa pretendentiem piemēro vienādus noteikumus.
Nolikuma 1.8.2.3., 3.4.1. un 3.4.4. punktā ir noteiktas prasības ārvalstīs reģistrētiem pretendentiem attiecībā uz pārstāvības tiesību apliecināšanu un reģistrācijas fakta pierādīšanu, kas apliecina, ka nolikums paredz ārvalstu pretendentu dalību Iepirkumā.
Attiecībā uz Pasaules Tirdzniecības organizācijas Nolīguma par valsts iepirkumu (GPA) piemērošanu komisija norāda, ka Turcija nav GPA dalībniece, bet tai ir novērotāja statuss. Līdz ar to Turcijas piegādātājiem neizriet GPA dalībvalstu piegādātājiem paredzētās tiesības, kas izriet tikai no dalības minētajā nolīgumā.
Vienlaikus komisija norāda, ka Iepirkums tiek veikts saskaņā ar Publisko iepirkumu likumu, Iepirkuma nolikumu un tajā noteiktajām prasībām. Ārvalstīs reģistrēti pretendenti, tostarp pretendenti no Turcijas, tiek vērtēti atbilstoši nolikumā noteiktajai kārtībai, ievērojot pretendenta iesniegto dokumentu atbilstību un nepieciešamo informāciju pretendenta kvalifikācijas un izslēgšanas nosacījumu pārbaudei.
Iepirkuma nolikumā nav paredzēts aizliegums Turcijas saimnieciskās darbības veicējiem iesniegt piedāvājumu, tātad, Turcijā reģistrēts piegādātājs drīkst iesniegt piedāvājumu Iepirkumā.

	2.
	Vai šādam Turcijā reģistrētam saimnieciskās darbības veicējam var tikt piešķirtas līguma slēgšanas tiesības, neizveidojot filiāli vai meitas sabiedrību Latvijā vai citā Eiropas Savienības dalībvalstī un neiesniedzot kopīgu piedāvājumu ar Latvijā vai citā Eiropas Savienības dalībvalstī reģistrētu partneri?
	Iepirkuma nolikums neparedz prasību ārvalstīs reģistrētam pretendentam pirms piedāvājuma iesniegšanas vai līguma noslēgšanas izveidot filiāli vai meitas sabiedrību Latvijā vai citā Eiropas Savienības dalībvalstī, kā arī neparedz pienākumu iesniegt kopīgu piedāvājumu ar Latvijā vai citā Eiropas Savienības dalībvalstī reģistrētu partneri.
Vienlaikus komisija vērš uzmanību:
1. Piedāvājuma un dokumentu iesniegšana: Piedāvājums un visi saistītie dokumenti jāiesniedz Elektronisko iepirkumu sistēmā (EIS) atbilstoši nolikuma prasībām (latviešu valodā vai ar apliecinātu tulkojumu, parakstīti ar drošu elektronisko parakstu un laika zīmogu vai atbilstoši EIS noteiktajai kārtībai).
2. Izslēgšanas noteikumu pārbaude. Pirms lēmuma par iepirkuma līguma slēgšanas tiesību piešķiršanu pasūtītājs veiks pretendenta atbilstības pārbaudi saskaņā ar Publisko iepirkumu likuma 42. pantu un Nolikuma 5.1. punktu. Ārvalstīs reģistrētam pretendentam pēc pasūtītāja pieprasījuma būs jāiesniedz kompetento institūciju izsniegti dokumenti vai cita pieprasītā informācija, ciktāl tas nepieciešams atbilstības pārbaudei, kā arī Nolikuma 5.1.6. punktā paredzētās izziņas sankciju pārbaudes veikšanai. Reģistrācijas faktu un pārstāvības tiesības pretendents apliecina atbilstoši Nolikuma 1.8.2.3., 3.4.1. un 3.4.4. punktā noteiktajam.
3. Līguma izpildes loģistika un prasības: Iepirkuma komisija norāda, ka pretendentam jānodrošina preču piegāde atbilstoši iepirkuma līgumā un Tehniskajā specifikācijā noteiktajām prasībām un piegādes termiņiem, tai skaitā jāņem vērā visas ar piegādi saistītās procedūras un apstākļi, kas var ietekmēt līguma izpildi, tostarp muitas formalitātes un loģistikas organizēšana.
Komisija norāda, ka saziņa Iepirkuma ietvaros un līguma izpildē ir latviešu valodā. Pretendents nodrošina, ka piedāvājums ir iesniedzams latviešu valodā, dokumenti tiek iesniegti un noformēti atbilstoši nolikuma prasībām.

	3.
	Ja ir izpildītas visas administratīvās, tehniskās un finansiālās prasības, vai Turcijā reģistrēta saimnieciskās darbības veicēja iesniegtais piedāvājums tiks vērtēts saskaņā ar tādiem pašiem nosacījumiem un līguma slēgšanas tiesību piešķiršanas kritērijiem kā pārējie pieļaujamie piedāvājumi?
	Atbilstoši nolikuma 1.4.3. punktam visiem pretendentiem tiek piemēroti vienādi noteikumi. Pretendentu atlase un piedāvājumu vērtēšana tiek veikta saskaņā ar Publisko iepirkumu likumu un Iepirkuma nolikumā noteiktajām prasībām. 
Ja pretendents atbilst Iepirkuma nolikumā noteiktajām kvalifikācijas prasībām, uz to neattiecas izslēgšanas nosacījumi un iesniegtais piedāvājums atbilst Iepirkuma dokumentācijas prasībām, tā piedāvājums tiks vērtēts saskaņā ar Iepirkuma nolikumā noteiktajiem vērtēšanas kritērijiem.

	4. 
	Komisija informē, ka jautājumi par iepirkuma dokumentos iekļautajām prasībām ir iesniedzami EIS attiecīgā Iepirkuma sadaļā (skatīt grozījumus nolikuma 1.7.1. un 1.7.2.apakšpunktā). 

	5.
	Nolikuma punktā 3.6.1. prasītais:
Finanšu piedāvājumā attiecīgajā iepirkuma daļā (Nolikuma 2.pielikums) pretendenta norādītajām cenām ir jābūt norādītām euro (EUR), aprēķinot un norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, personāla, dokumentu sagatavošanas, saskaņošanas un transporta izmaksām, kas saistītas ar iepirkuma līguma izpildi attiecīgajā iepirkuma daļā. 
Vai tiešām vienas mērvienības (metrs / loksne) cena tehniskajā un finanšu piedāvājumā jānorāda ar ne vairāk kā 2 (diviem) cipariem aiz komata?
	Komisija norāda, ka ir veikti grozījumi Tehniskajā specifikācijā un nolikuma 
3.6.1. punktā, nosakot, ka aprēķina un norāda piedāvātās cenas ar precizitāti 4 (četri) cipari aiz komata.




